Die Mooie Jan en ander Afrikaanse kortverhale: Verskeie Graffiti Books
Search results: Verskeie
Hartskombuis: Boerekos van die Anglo-Boereoorlog tot vandag bring tydlose Boerekosresepte, pragtige kleurfoto's van artefakte uit die oorlog en fassinerende brokkies historiese inligting saam in een boek. Dit bevat meer as 100 resepte vir alles van biltong en beskuit, watertand wildspastei en pampoenkoekies tot 'n magdom gebak. Die skrywers verweef hierdie resepte soomloos met historiese feite soos oor hoe Nonnie de la Rey, vrou van genl. Koos de la Rey, moes vlug en in die veld oorleef.
Die heel mooiste Afrikaanse liefdesgedigte is 'n versamelbundel van die gewildste en bekendste liefdesgedigte in Afrikaans. Die bundel volg op Die mooiste Afrikaanse liefdesgedigte wat oorspronklik in 1986 verskyn het en in 1992, 2001 en 2010 bygewerk en heruitgegee is. Die bundel bevat nie slegs gedigte uit die kanon nie, maar nou ook verse wat sedert 2010 verskyn het; van Boerneef tot Philip de Vos. 'n Toeganklike bundel.
Was jy al ooit verlief op iemand? Vlinders-op-die-mag-verlief. Halsoorkopdolverlief.
So verlief dat jy in die geheim vir iemand 'n liedjie op jou kitaar geskryf het?
So verlief dat jy aan niks anders kon dink nie?
So verlief dat jy iets baie dom aangevang het?
Dan sal die romantiese stories in hierdie bundel jou hart tjoklits laat klop!
Verlief bevat 11 liefdesverhale deur bekende en gewilde jeugskrywers soos Jaco Jacobs, Fanie Viljoen, Solet Scheers, Christine Neser en Nelia Engelbrecht.
Sewentien kortverhale deur die skrywers op die kortlys van Human & Rousseau se Nuwe Stories-kortverhaalwedstryd vir 2014. Die stories dek 'n wye verskeidenheid onderwerpe, insluitend verhoudings, kindermishandeling, armoede, trauma, dwelms, geloof en die ware aard van goed en kwaad. Die skrywers is Frederick J. Botha, Luka Dreyer, Susan Gaigher, Carla Kargaard, Corné Koegelenberg, Martin Laubscher, Ilisna Nel, Carien Smith, Tanya van Buuren, Heloïse van der Walt, Christina van Deventer en Elani Venter.
Positiewe houding Kragtige lewe
'n Geskenkboek in volkleur met inspirerende aanhalings van Joyce Meyer en ander skrywers. Joyce Meyer sê graag: 'Om die lewe te geniet moet jy 'n goeie en positiewe houding handhaaf.' Hierdie geskenkboek sal jou help om te verstaan dat die stryd om 'n gelukkiger, meer vervulde en positiewe lewe met 'n positiewe houding begin. Die inspirerende aanhalings in Positiewe houding... kragtige lewe sal jou aanmoedig om 'n gesonder denkwyse en 'n positiewe ingesteldheid te kweek en jou wys hoedat 'n positiewe houding inderdaad jou 'n kragtiger lewe kan laat leef.